Mike Omotosho

Mike Oluwafemi Omotosho (ya mutu 4 ga Yuni 2022) ɗan siyasan Najeriya, wanda ya riƙe shugaban jam'iyyar Labour.

Ya riƙe shugaban Ƙungiyar Rotary International a wasu sassan Najeriya wanda ya haɗa da Arewa maso Yamma, Arewa maso Gabas, Arewa ta Tsakiya, Kudu maso Yamma ban da jihohin Legas da Ogun daga 2015 zuwa 2016.

 Siyasa  
Omotosho ya riƙe Shugaban Jam’iyyar Labour ta Najeriya daga shekarar 2015 zuwa 2016.   Haka ya tsaya takara a zaɓen 2015 a Jihar Kwara inda ya zo na uku a zaɓen.  An sace mahaifiyarsa a shekarar 2017.

 Taimakon Jama'a   
Omotosho ya kafa gidauniyar Mike Omotosho don rage raɗaɗin talauci da karfafawa matasa ta hanyar horaswa da shirye-shiryen ci gaban al’umma. Gidauniyarsa ta horar da al’ummar karkara sama da 200 sana’o’in  hannu tare da samar da tsarin bashi na naira miliyan 10 domin baiwa mata 300 damar fara ƙananan sana’o’i. Haka kuma an horas da matasa 500 daga ƙananan hukumomi daban-daban na jihar Kwara kan dabarun sana'o'i daban-daban, ɗalibai marasa galihu 150 ne suka samu tallafin karatu daga gidauniyar, wanda ya haɗa da makarantun firamare da sakandare. A watan Agustan 2014, gidauniyar ta gudanar da tallafin magani a cikin Al'ummomi (unguwanni) 12 a cikin ƙananan hukumomi huɗu a cikin jihar Kwara don samar da bincike kyauta, shawarwarin kwararrun likitoci, da rarraba magunguna kyauta, keken guragu, da gidan sauro kyauta. Sama da mutane 5,000 ne suka amfana da shirin.

Gidauniyar ta kuma gabatar da wani shiri wanda ya kai mutane 8,000 a shekarar 2017.

 Manazarta